મંગળવારે પાલિકાના વાલ્મિકી સમાજના આગેવાનો ભીખુભાઇ બેરડીયા, વિનોદ બારીયા, કાનજીભાઇ પરમાર, લાલાજી સોલંકી, દિનેશ જેઠવાની આગેવાનીમાં મોટીસંખ્યામાં સફાઇકર્મી ભાઇ-બહેનો હાથમાં સાવરણો લઇ રેલી કાઢી મુખ્યબજારમાં ફરી પ્રાંત અઘિકારીની કચેરીએ પહોંચી આવેદનપત્ર પાઠવેલ હતું. જેમાં જણાવ્યા મુજબ શહેરમાં રોડ સફાઇનો કોન્ટ્રાકટ કાયમી રદ કરવો, નિવૃત અને મૃત્યુ પામેલા સફાઇકર્મીઓના વારસદારોને નોકરીમાં લેવા, સરકારના પરિપત્ર મુજબ ૫૦ ટકા સીનીયર રોમજદારોની ભરતી કરવી, વર્ષ ૧૪-૧૫નું બોનસ આપવું અને કાયમી કર્મીઓને રૂ.૨,૦૦૦ તથા રોજમદારોને રૂ.૧,૫૦૦ એડવાન્સ આપવા, નિયત સમયે ગણવેશ સહિતની સુવિધા આપવી, રોજમદારોને પગારમાં દસેક હજારનો વધારો આપવો, 7માં પગાર પંચનો લાભ આપવા સહિત ૧૫ માંગણીઓ ઠરાવ કરીને આપી શકાય તેમ છે. માંગણીઓ બાબતે પાલિકા સાથે ત્રણ વખત બેઠકો યોજેલ જે નિષ્ફળ ગયેલ હોવાથી આપની કક્ષાએથી નિરાકરણ લાવવા માંગણી છે.